text: মেজর জেনারেল (অব.) আবদুস সালাম (আরসিডিএস, পিএসসি) বাংলাদেশ সেনাবাহিনীর অবসরপ্রাপ্ত কর্মকর্তা, ময়মনসিংহ জেলার রাজনীতিবিদ ও ময়মনসিংহ-৯ (নান্দাইল) আসনের সাবেক সংসদ সদস্য।
  
  প্রাথমিক জীবন 
  আবদুস সালাম ২৮ ফেব্রুয়ারি ১৯৪২ সালে ময়মনসিংহ জেলার নান্দাইল উপজেলার কুমারুলির রসুলপুরে জন্মগ্রহণ করেন। তার শিক্ষাগত যোগ্যতা বিএ।
  
  রাজনৈতিক ও কর্মজীবন 
  আবদুস সালাম বাংলাদেশ সেনাবাহিনীর অবসরপ্রাপ্ত মেজর জেনারেল। সেনাবাহিনী থেকে অবসর গ্রহণ করে তিনি বাংলাদেশ আওয়ামী লীগে যোগদেন। তিনি নান্দাইল উপজেলা আওয়ামী লীগের সাবেক সভাপতি। ১২ জুন ১৯৯৬ সালের সপ্তম ও ২৯ ডিসেম্বর ২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে ময়মনসিংহ-৯ (নান্দাইল) আসন থেকে সংসদ সদস্য নির্বাচিত হয়েছিলেন।
  
  ২০০১ সালের অষ্টম জাতীয় নির্বাচনে আওয়ামী লীগের প্রার্থী হয়ে ও ২০১৮ সালের একাদশ জাতীয় নির্বাচনে স্বতন্ত্র প্রার্থী হয়ে তিনি একই আসন থেকে পরাজিত হয়েছিলেন।
  
  সমালচনা 
  ৪ ডিসেম্বর ২০০৮ সালের ময়মনসিংহ জেলা রিটার্নিং কর্মকর্তা ঋণখেলাপির দায়ে আবদুস সালামের মনোনয়নপত্র বাতিল ঘোষণা করেলে তিনি হাইকোর্টে রিট করেন। উচ্চ আদালত ইসির আদেশ স্থগিত করে প্রার্থিতা গ্রহণের নির্দেশ দেন তিনি নির্বাচিত হন। ২৭ ফেব্রুয়ারি ২০১৩ সালে তার পদে থাকার বৈধতা চ্যালেঞ্জ করে রিটটি করা হয়। ২২ নভেম্বর ২০১৩ সালে ঋণখেলাপির দায়ে সংসদ সদস্য পদ অবৈধ ঘোষণা করে বাংলাদেশ হাইকোর্ট সে কারণে দশম জাতীয় নির্বাচনেও মনোনয়ন হারান তিনি।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৪২-এ জন্ম
  বিষয়শ্রেণী:বাংলাদেশী সেনা কর্মকর্তা
  বিষয়শ্রেণী:ময়মনসিংহ জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:সপ্তম জাতীয় সংসদ সদস্য
  বিষয়শ্রেণী:নবম জাতীয় সংসদ সদস্য
title: আবদুস সালাম (জেনারেল)